# Tilskudd til etablering og utvikling av kommunale frisklivs-, lærings- og mestringstilbud**MAL FOR RAPPORT** Prosjektrapporten skal være konkret og kortfattet på max 6 A4-sider, skriftstørrelse 11, linjeavstand 1,15. Forside, sammendrag, vedlegg og referanser kommer i tillegg. Hovedvekten skal legges på pkt. 5-9. Pkt 1- 4 avgrenses til max 2 sider. Det er viktig at rapporten er konkret, slik at kollegaer i andre kommuner lett kan bruke erfaringene fra prosjektet og evt. etablere liknende tilbud. Se også pkt 4 i regelverket.

**FORSIDE:** prosjektnavn, kommune + nr, navn på kontaktperson, dato, navn på tilskuddsordningen, prosjektnr (vår ref.) og tilskuddsbeløp

**SAMMENDRAG**: Bakgrunn, mål og målgruppe, gjennomføring, resultater og videre arbeid (max 1 side).

**1. INNLEDNING**
Beskriv kort hva prosjektet har gjort (utvikle, lage/produsere, prøve ut, evaluere, etablere etc.), hvordan prosjektet er forankret i frisklivssentralen, dato for fremlegging og beslutning i kommunestyre eller interkommunalt samarbeidsorgan og hvem som har finansiert prosjektet.

**2. BAKGRUNN**Beskriv kort hvorfor prosjektet ble satt i gang. Begrunn behovet for dette tilbudet til målgruppen(e).
(f.eks. ut fra kommunens helseprofiler, erfaring, henvendelse fra brukergrupper, om det er utfyllende i fht. andre tilbud i helhetlig koordinerte tjenester, ut fra kunnskap om atferdsendring, om tiltak og tilbud er utprøvd med gode resultater andre steder etc.).

**3. MÅL OG MÅLGRUPPE**
Beskriv de konkrete målene med prosjektet og målgruppen(e) for prosjektet

**4. METODE**
Beskriv hvilke metoder som er brukt for å nå målene i prosjektet. Beskriv også hvilke metoder som er brukt for å undersøke om målene ble oppnådd (metoder for evaluering).

**5. INNHOLD, GJENNOMFØRING OG PROSJEKTORGANISERING**
1. Beskriv kort tilbudet/tiltaket som prosjektet skal utvikle: konkret innhold, omfang, tid, sted, varighet etc.
2. Beskriv hvordan og når prosjektet ble gjennomført. Hva ble gjort når, hvor og av hvem: Hvordan tilbudet ble planlagt, utviklet og markedsført, hvordan foregikk tildeling av tjenestene og hvordan ble tilbud og tiltak gjennomført og evaluert. Beskriv hvem som har deltatt, antall deltakere, i hvilken grad prosjektet er gjennomført etter planen, hvilke endringer er evt. gjort og begrunnelse for disse.
3. Beskriv hvem som har hatt hvilke roller, ansvar og oppgaver i prosjektet (prosjektleder, arbeidsgruppe, samarbeidspartnere ressurspersoner). Opplys om evt. forpliktende avtaler og hvem prosjektleder har rapportert til.

**6. RESULTATER OG RESULTATVURDERING**1. Beskriv i hvilken grad de konkrete målene i prosjektet er oppnådd og hvorvidt målgruppen(e) har hatt nytte av prosjektet. Beskriv også hvorvidt prosjektet har fremmet et integrert, helhetlig og koordinert tjenestetilbud før, i stedet for og/eller etter spesialisthelsetjenester basert på gode forløp, gitt økt tilgjengelighet og kvalitet, stimulert til nye arbeidsmetoder for samhandling og utvikling av ny kunnskap og bidratt til bedre ressursutnyttelse.
2. Beskriv hva som har fungert godt samt de viktigste forutsetninger for dette. Beskriv også utfordringer og hva som kunne vært gjort annerledes for å få bedre måloppnåelse.
3. Beskriv anbefalinger for videre arbeid – i egen Frisklivssentral/kommune/Interkommunale samarbeidsorgan eller for andre.

**8. OVERFØRINGSVERDI**
Beskriv hvem som evt. kan ha nytte av erfaringene fra prosjektet. For eksempel: andre målgrupper, andre kommuner og frisklivssentraler, helsepersonell etc.

**9. VIDEREFØRING OG INFORMASJONSSPREDNING**
1. Beskriv hvordan tilbud og tiltak i prosjektet skal innføres og etableres som en del av kommunens samlede tjenestekjede etter prosjektperioden. 2. Beskriv hvordan informasjon om prosjektet og resultatene skal spres og til hvem. F.eks. deltakere, målgruppen, egen kommune, samarbeidspartnere, andre frisklivssentraler, kommuner, helsepersonell, frivillige organisasjoner og andre interesserte.

**10.** **ØKONOMI, REKNESKAP**

Her skal regnskapet for prosjektet komme fram. Regnskapet må enkelt kunne sammenliknes med budsjettet, og det må komme tydelig fram hva søknadsbeløpet konkret har gått med til i disse kategoriene: lønn, reiser, arrangementer, kompetansebygging, møter, markedsføring, konsulenttjenester, utstyr, materiell og annet. Oppgi beløpet i hele kroner. I tillegg skal det totale budsjettet for prosjektet fordelt på de samme kategoriene, egenfinansiering og finansiering fra andre kilder enn tilskuddet det ble søkt om, tas med.

**REFERANSER OG VEDLEGG**